बैठक में श्रीराम जन्मोत्सव को लेकर की चर्चा
हिंदूमहोत्सव समिति तथा विश्व हिंदू परिषद के संयुक्त तत्वावधान आयोजित होने वाले भगवान श्रीराम जन्मोत्सव को लेकर रविवार को माली समाज भवन में संत सुरजनदास महाराज के सानिध्य में बैठक का आयोजन किया गया। विहिप के विभाग मंत्री परमेश्वर जोशी बताया कि बैठक में सभी समाज के पदाधिकारियों द्वारा भगवान श्रीराम जन्मोत्सव धूमधाम से मनाने के लिए रूपरेखा तैयार की गई। साथ ही शोभायात्रा संचालन, प्रचार, धन संग्रह, रथ सजावट, झांकी बुकिंग के लिए विभिन्न कमेटियों का गठन कर कार्यभार सौंपा गया। बजरंग दल के प्रांत संयोजक किशन प्रजापत ने बताया कि कार्यक्रम को सफल बनाने के लिए विशेष कमेटी का गठन किया गया है जिसके सदस्य प्रतिदिन घर घर जाकर संपर्क कर राम जन्मोत्सव पर निकलने वाली रैली में भाग लेने का निमंत्रण देंगे। शोभायात्रा के दौरान राम जन्म भूमि पर मंदिर बनाने के लिए संदेश भी दिया जाएगा। इस मौके पर कमल गोयल, जयशंकर भासा, नरेंद्र माछर, भीमराज वैष्णव, महेश बागड़ी, हीरालाल व्यास, सोनाराम पटेल, जगदीश खटोड़, भीमराज चौधरी, सत्यनारायण मुंदडा, भंवरसिंह, देवराज माली, पूरण प्रकाश निंबार्क, विजयराज बंब, अनिल चौहान सहित कई गणमान्य नागरिक मौजूद रहे।
पाली. माली समाज भवन में रामनवमी को लेकर आयोजित विश्व हिंदू परिषद की बैठक में मौजूद अतिथि। फोटो| भास्कर
रामनवमी को लेकर आयोजित बैठक में तैयारियों को लेकर हुई चर्चा।
hin_Deva hin_Deva hin_Deva hin_Deva